title: 2004 m. balandžio 26 d. Komisijos direktyva 2004/62/EB, iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant mepanipirimątekstas svarbus EEE

text:
Svarbus teisinis pranešimas

|

32004L0062

Oficialusis leidinys L 125 , 28/04/2004 p. 0038 - 0040

		Komisijos direktyva 2004/62/EB2004 m. balandžio 26 d.iš dalies keičianti Tarybos direktyvą 91/414/EEB, į veikliųjų medžiagų sąrašą įtraukiant mepanipirimą(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1], ypač į jos 6 straipsnio 1 dalį,kadangi:(1) Pagal Direktyvos 91/414/EEB 6 straipsnio 2 dalį 1997 m. spalio 24 d. Italija gavo Kumiai Chemical Industry Co., Ltd paraišką dėl veikliosios medžiagos mepanipirimo (ankstesnis pavadinimas — KIF 3535) įtraukimo į Direktyvos 91/414/EEB I priedą. Komisijos sprendimu 98/676/EB [2]buvo patvirtinta, kad dokumentų rinkinys buvo "išsamus" t. y., kad jį galima laikyti iš esmės atitinkančiu duomenų ir informacijos reikalavimus, nustatytus Direktyvos 91/414/EEB II ir III prieduose.(2) Šios veikliosios medžiagos poveikis žmonių sveikatai ir aplinkai pareiškėjų numatytais naudojimo atvejais yra įvertintas pagal Direktyvos 91/414/EEB 6 straipsnio 2 ir 4 dalių nuostatas. 2000 m. liepos 12 d. paskirtoji valstybė narė ataskaitos rengėja pateikė Komisijai medžiagos įvertinimo ataskaitos projektą.(3) Įvertinimo ataskaitos projektą peržiūrėjo valstybės narės ir Komisija Maisto grandinės ir gyvūnų sveikatos nuolatiniame komitete. Ekspertizė buvo baigta 2004 m. kovo 30 d. pateikiant Komisijos parengtą mepanipirimo ekspertizės ataskaitą.(4) Be to, gautas dokumentų rinkinys ir informacija buvo pateikti Augalų sveikatos, augalų apsaugos produktų ir jų likučių mokslinei tarybai. Šios Tarybos ataskaita buvo formaliai patvirtinta 2003 m. spalio 23 d. [3]Taryba buvo paprašyta pateikti pastabų apie kepenų auglius, rastus žiurkėse ir pelėse, kurios buvo veikiamos mepanipirimu, ir pareikšti nuomonę apie tai, ar galima padaryti prielaidą apie ribinę auglių susidarymo koncentraciją.Pareikšdama nuomonę, Taryba pažymėjo, kad žiurkių ir pelių auglių susidarymas dėl mepanipirimo vyksta pagal šiuo metu nežinomą mechanizmą, tačiau visgi yra ribinė koncentracija, kuriai toliau mažėjant nesitikima auglių atsiradimo, taigi galima nustatyti saugią žmonių poveikio koncentraciją.Į Mokslinės tarybos rekomendacijas buvo atsižvelgta toliau darant ekspertizę, šioje direktyvoje ir ekspertizės ataskaitoje. Įvertinant nuolatiniame komitete, buvo padaryta išvada, kad pasiūlytomis naudojimo sąlygomis neturėtų būti nepriimtino žmonių poveikio.(5) Įvairūs daryti tyrimai parodė, kad augalų apsaugos produktai, turintys nagrinėjamos veikliosios medžiagos, apskritai galėtų atitikti reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, ypač tais naudojimo atvejais, kurie buvo ištirti ir detaliai aprašyti Komisijos ekspertizės ataskaitoje. Todėl mepanipirimą reikia įtraukti į I priedą, siekiant užtikrinti, kad leidimai naudoti augalų apsaugos produktus, turinčius šios veikliosios medžiagos, visose valstybėse narėse galėtų būti išduodami laikantis tos direktyvos nuostatų.(6) Medžiagą įtraukus, valstybėms narėms turėtų būti suteiktas pagrįstos trukmės laikotarpis, per kurį jos galėtų įgyvendinti Direktyvos 91/414/EEB nuostatas dėl augalų apsaugos produktų, turinčių mepanipirimo, visų pirma patikrinti išduotus leidimus, ir ne vėliau kaip iki šio laikotarpio pabaigos šios leidimus pakeisti pilnateisiais leidimais, juos pakeisti arba panaikinti pagal Direktyvos 91/414/EEB nuostatas.(7) Todėl būtų tikslinga iš dalies pakeisti Direktyvą 91/414/EEB.(8) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 91/414/EEB I priedas yra iš dalies keičiamas, kaip nurodyta šios direktyvos priede.2 straipsnis1. Valstybės narės ne vėliau kaip iki 2005 m. kovo 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.Jos šias nuostatas taiko nuo 2005 m. balandžio 1 d.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnis1. Siekiant užtikrinti, kad veikliosios medžiagos atitiktų sąlygas, nustatytas Direktyvos 91/414/EEB I priede, valstybės narės peržiūri leidimus, išduotus kiekvienam augalų apsaugos produktui, turinčiam mepanipirimo. Jei būtina, jos ne vėliau kaip iki 2005 m. kovo 31 d. leidimą pataiso arba panaikina.2. Kiekvieną leidžiamą naudoti augalų apsaugos produktą, turintį mepanipirimo kaip vienintelės veikliosios medžiagos arba kaip vienos iš kelių veikliųjų medžiagų, kurių visos į Direktyvos 91/414/EEB I priedą buvo įtrauktos ne vėliau kaip iki 2004 m. rugsėjo 30 d., valstybės narės, taikydamos Direktyvos 91/414/EEB VI priede numatytus vienodus principus, įvertina iš naujo pagal dokumentų rinkinį, atitinkantį tos direktyvos III priedo reikalavimus. Atsižvelgdamos į šio įvertinimo rezultatus jos sprendžia, ar produktas atitinka sąlygas, nustatytas Direktyvos 91/414/EEB 4 straipsnio 1 dalies b, c, d ir e punktuose.Tai nustatę valstybės narės:a) produktams, turintiems mepanipirimo kaip vienintelės veikliosios medžiagos, prireikus pataiso arba panaikina leidimus ne vėliau kaip iki 2006 m. kovo 31 d.; arbab) produktams, turintiems mepanipirimo kaip vienos iš kelių veikliųjų medžiagų, prireikus pataiso arba panaikina leidimus ne vėliau kaip iki 2006 m. kovo 31 d. arba iki vėlesnės datos, jei tokio pakeitimo data yra nustatyta atitinkamoje direktyvoje arba direktyvose, kuriomis nagrinėjama medžiagą arba medžiagos yra įtrauktos į Direktyvos 91/414/EEB I priedą.4 straipsnisŠi direktyva įsigalioja 2004 m. spalio 1 d.5 straipsnisŠi direktyva skirta valstybėms narėms.Priimta Briuselyje, 2004 m. balandžio 26 d.Komisijos varduDavid ByrneKomisijos narys[1] OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2004/30/EB (OL L 77, 2004 3 13, p. 50).[2] OL L 317, 1998 11 26, p. 47.[3] Augalų sveikatos, augalų apsaugos produktų ir jų likučių mokslinės tarybos nuomonė, Komisijai paprašius, dėl mepanipirimo įvertinimo Tarybos direktyvos 91/414/EEB kontekste. EFSA Journal (2003) 4, 1–14.--------------------------------------------------PRIEDASI priedo lentelės pabaigoje įrašomos šios eilutės:"Nr. | Įprastas pavadinimas, identifikavimo numeriai | IUPAC pavadinimas | Grynumas [1] | Galiojimo pradžios data | Įtraukimo termino pabaiga | Specialiosios nuostatos |91 | Mepanipirimas CAS Nr. 110235–47–7 CIPAC Nr. 611 | N-(4-metil-6-prop-1-inilpirimidin-2-il)anilinas | 960 g/kg | 2004 m. spalio 1 d. | 2014 m. rugsėjo 30 d | Galima išduoti leidimus naudoti tik kaip fungicidą. Siekiant įgyvendinti VI priede nustatytus vienodus principus, atsižvelgiama į mepanipirimo ekspertizės ataskaitos, kurią Maisto grandinės ir gyvūnų sveikatos nuolatinis komitetas galutinai pateikė 2004 m. kovo 30 d., išvadas, ypač į jos I ir II priedėlius. Darydamos šį bendrąjį įvertinimą, valstybės narės turėtų kreipti ypatingą dėmesį į vandens organizmų apsaugą. Prireikus turėtų būti taikomos rizikos mažinimo priemonės. |[1] "Papildomos veikliųjų medžiagų tapatumo ir specifikacijos detalės pateiktos jų ekspertizės ataskaitoje."--------------------------------------------------


title: 2009 m. liepos 30 d. Komisijos direktyva 2009/88/EB, iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą tiaklopridą (Tekstas svarbus EEE)

text:
31.7.2009

               LT

               Europos Sąjungos oficialusis leidinys

               L 199/15

      KOMISIJOS DIREKTYVA 2009/88/EB
   2009 m. liepos 30 d.
   iš dalies keičianti Europos Parlamento ir Tarybos direktyvą 98/8/EB į jos I priedą įtraukiant veikliąją medžiagą tiaklopridą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 11 straipsnio 4 dalį,
   kadangi:

               (1)

               2006 m. vasario 20 d. Jungtinė Karalystė gavo Lanxess Deutschland GmbH paraišką, pateiktą pagal Direktyvos 98/8/EB 11 straipsnio 1 dalį, dėl veikliosios medžiagos tiakloprido įtraukimo į direktyvos I arba IA priedą, kad būtų galima ją naudoti 8-to tipo produktams – medienos antiseptikams, apibrėžtiems Direktyvos 98/8/EB V priede. Direktyvos 98/8/EB 34 straipsnio 1 dalyje nurodytą dieną tiaklopridas nebuvo pateiktas į rinką kaip biocidinio produkto veiklioji medžiaga.

               (2)

               Atlikusi vertinimą, 2007 m. liepos 3 d. Jungtinė Karalystė Komisijai pateikė kompetentingos institucijos ataskaitą ir rekomendaciją.

               (3)

               Valstybės narės ir Komisija per Biocidinių produktų nuolatinį komitetą 2008 m. gegužės 28 d. peržiūrėjo kompetentingos institucijos ataskaitą; peržiūros išvados įtrauktos į vertinimo ataskaitą.

               (4)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra tiakloprido, naudojant kaip medienos antiseptikus turėtų būti tenkinami Direktyvos 98/8/EB 5 straipsnio reikalavimai. Todėl tiaklopridą reikėtų įtraukti į I priedą.

               (5)

               Tačiau buvo nustatyta, kad medines konstrukcijas apdirbant vietoje netoli vandens kyla neleistinas pavojus, jei negalima išvengti tiesioginio nutekėjimo į vandenį. Todėl taip naudojamų produktų autorizacijos liudijimai bus išduodami tik tuomet, jei bus pateikti duomenys, kuriais įrodoma, kad naudojant šiuos produktus nekyla neleistinas pavojus aplinkai.

               (6)

               Ne visi galimi naudojimo būdai įvertinti Bendrijos lygmeniu. Todėl tikslinga nustatyti, kad valstybės narės įvertintų aplinkos terpėms ir populiacijoms kylantį pavojų, kuris nebuvo tinkamai įvertintas Bendrijos pavojaus vertinime, ir išduodamos produktų autorizacijos liudijimus užtikrintų, kad bus imtasi tinkamų priemonių arba kad bus nustatyti specialūs reikalavimai siekiant nustatytą pavojų sumažinti iki priimtino.

               (7)

               Atsižvelgiant į vertinimo ataskaitos išvadas, išduodant produktų, kurių sudėtyje yra tiakloprido ir kurie naudojami kaip medienos antiseptikai, autorizacijos liudijimus, reikėtų reikalauti taikyti pavojaus mažinimo priemones, siekiant sumažinti pavojų iki priimtino pagal Direktyvos 98/8/EB 5 straipsnį ir jos VI priedą. Visų pirma, reikėtų taikyti tinkamas priemones siekiant apsaugoti dirvožemį ir vandenį, kadangi vertinant nustatytas neleistinas pavojus šioms aplinkos terpėms. Pramoniniam ir (arba) profesionaliam naudojimui skirti produktai turėtų būti naudojami su tinkamomis apsaugos priemonėmis, jei nustatyto pavojaus produktą naudojantiems pramonėje ir (arba) profesionaliems naudotojams negalima sumažinti kitomis priemonėmis.

               (8)

               Veiklioji medžiaga turėtų būti įtraukta į I priedą praėjus tinkamam laikotarpiui, per kurį valstybės narės šalys galėtų priimti įstatymus ir kitus teisės aktus, reikalingus šiai direktyvai įgyvendinti.

               (9)

               Todėl Direktyva 98/8/EB turėtų būti atitinkamai iš dalies pakeista.

               (10)

               2008 m. gegužės 30 d. buvo konsultuotasi su Biocidinių produktų nuolatiniu komitetu, kuris pateikė teigiamą nuomonę dėl Komisijos direktyvos, iš dalies keičiančios Direktyvos 98/8/EB I priedą į jį įtraukiant veikliąją medžiagą tiaklopridą, projekto. 2008 m. birželio 11 d. Komisija minėtąjį projektą pateikė Europos Parlamentui ir Tarybai nagrinėti. Iki nustatyto termino Europos Parlamentas nepareiškė prieštaravimo priemonių projektui. Taryba paprieštaravo, kad Komisija jas priimtų, ir nurodė, kad siūlomomis priemonėmis viršijami Direktyvoje 98/8/EB numatyti įgyvendinimo įgaliojimai. Todėl Komisija nepriėmė priemonių projekto ir pateikė iš dalies pakeistą atitinkamos direktyvos projektą Biocidinių produktų nuolatiniam komitetui. Dėl minėtojo projekto su nuolatiniu komitetu buvo konsultuotasi 2009 m. vasario 20 d.

               (11)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip per 6 mėnesius po direktyvos įsigaliojimo priima ir paskelbia įstatymus ir kitus teisės aktus, kuriais įgyvendinama ši direktyva.
   Priimdamos tas nuostatas, valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės Komisijai pateikia šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2009 m. liepos 30 d.

            Komisijos vardu

         Stavros DIMAS

            Komisijos narys

      (1)  OL L 123, 1998 4 24, p. 1.

      PRIEDAS
      Į Direktyvos 98/8/EB I priedą įtraukiamas šis įrašas Nr. 18:

                     Nr.

                     Bendrinis pavadinimas

                     IUPAC pavadinimas
                     Identifikacijos numeriai

                     Minimali veikliosios medžiagos koncentracija į rinką pateikiamame biocidiniame produkte

                     Įtraukimo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nurodyta paskutiniame sprendime dėl juose esančių veikliųjų medžiagų įtraukimo)

                     Įtraukimo galiojimo pabaiga

                     Produkto tipas

                     Specialiosios nuostatos (1)

                     „18

                     Tiaklopridas

                     (Z)-3-(6-chlor-3-piridilmetil)-1,3-tiazolidin-2-ilidnecianamidas
                     EB Nr.: nėra
                     CAS Nr.: 111988–49–9

                     975 g/kg

                     2010 m. sausio 1 d.

                     Nėra

                     2019 m. gruodžio 31 d.

                     8

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina populiacijas, kurioms produktas gali turėti poveikio, ir naudojimo arba poveikio būdus, kurie nebuvo tinkamai įvertinti Bendrijos pavojaus vertinime, jei to reikia konkretaus produkto atveju.
                     Išduodamos produkto autorizacijos liudijimą, valstybės narės įvertina pavojų ir užtikrina, kad būtų imtasi tinkamų priemonių arba kad būtų nustatyti specialūs reikalavimai nustatytam pavojui sumažinti.
                     Produkto autorizacijos liudijimas gali būti išduodamas tik tuo atveju, jeigu iš paraiškos matyti, kad pavojų galima sumažinti iki priimtino.
                     Valstybės narės užtikrina, kad autorizacijos liudijimai būtų išduodami, tik jei laikomasi šių sąlygų:

                                 1)

                                 Atsižvelgiant į pavojaus vertinimo metu padarytas prielaidas, pramoniniam ir (arba) profesionaliam naudojimui skirti produktai privalo būti naudojami su tinkamomis asmeninės saugos priemonėmis, jei produkto autorizacijos liudijimo paraiškoje neįrodoma, kad pavojų produktą naudojantiems pramonėje ir (arba) profesionaliems naudotojams galima sumažinti iki priimtino kitomis priemonėmis.

                                 2)

                                 Atsižvelgiant į nustatytą dirvožemiui ir vandeniui keliamą pavojų, privalu imtis atitinkamų pavojaus mažinimo priemonių siekiant apsaugoti tas aplinkos terpes. Visų pirma, pramoninių produktų etiketėse ir (arba) saugos duomenų lapuose nurodoma, kad ką tik apdirbta mediena po apdirbimo privalo būti laikoma patalpoje po stogu ir (arba) ant nepralaidaus kieto pagrindo, kad būtų išvengta tiesioginio nutekėjimo į dirvožemį ar vandenį, o nutekėjęs kiekis turi būti surenkamas ir pakartotinai panaudojamas arba pašalinamas.

                                 3)

                                 Autorizacijos liudijimai neišduodami produktams, skirtiems medinėms konstrukcijoms apdirbti vietoje netoli vandens, jei negalima išvengti tiesioginio nutekėjimo į vandenį, ar medienai, kuri liesis su paviršiniu vandeniu, jeigu nepateikiami duomenys, kuriais įrodoma, kad produktas atitiks 5 straipsnio ir VI priedo reikalavimus taikant, jei to reikia, tinkamas pavojaus mažinimo priemones.“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos tinklalapyje http://ec.europa.eu/comm/environment/biocides/index.htm